Document ID: 31987R1977

NEUVOSTON ASETUS (ETY) N:o 1977/87,
annettu 2 päivänä heinäkuuta 1987,
raakatupakka-alan vientitukien myöntämistä koskevista yleisistä säännöistä ja niiden määrän vahvistamisperusteista annetun asetuksen (ETY) N:o 326/71 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(), sellaisena kuin se on viimeksi muutettuna asetuksella (ETY) N:o 1974/87(), ja erityisesti sen 9 artiklan 4 kohdan,
ottaa huomioon komission ehdotuksen(),
sekä katsoo, että
asetuksen (ETY) N:o 727/70 9 artikla on muutettu, jotta voitaisiin vahvistaa vientituet tarjouskilpailulla; neuvoston asetuksessa (ETY) N:o 326/71() vahvistetaan vientitukien myöntämistä koskevat yleiset säännöt sekä tiettyjä niiden määrän vahvistamisperusteita; tämän vuoksi on tarpeen mukauttaa viimeksi mainittua asetusta erityisesti sellaisten ennakkovahvistustodistusten käyttöön ottamiseksi, joihin liittyy vientisitoumuksen todistuksen voimassaoloaikana täyttämisen varmistavan takuun antaminen,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 326/71 artikla seuraavasti:
"3 a artikla
1. Tarjouskilpailulla ennakolta vahvistettavan tuen järjestelmään kuuluvien tuotteiden yhteisön ulkopuolelle viennin edellytyksenä on, että niistä esitetään ennakkovahvistustodistus, jollainen jäsenvaltioiden on annettava hakemuksesta jokaiselle asianomaiselle riippumatta tämän yhteisöön sijoittautumispaikasta.
Todistus on voimassa kaikkialla yhteisössä.
2. Ennakkovahvistustodistuksen antamisen edellytyksenä on vientisitoumuksen täyttämisen todistuksen voimassaoloaikana varmistavan takuun antaminen, joka menetetään kokonaan tai osittain, jos vientitoimi ei toteudu tässä määräajassa tai toteutuu vain osittain.
3. Tukia tarjouskilpailulla vahvistettaessa on otettava huomioon saadut tarjoukset sekä 2 ja 3 artiklassa ilmoitetut perusteet."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 1987.

Labels: 3
17